पाएं अपने शहर की ताज़ा ख़बरें और फ्री ई-पेपरडाउनलोड करें
एक बार फिर मौसम में बदलाव आया है। सुबह कुछ देर के लिए मौसम साफ था, दोपहर में अचानक घने बादल छाए, जो शाम तक डेरा जमाए रहे। जिसकी वजह से दिन का पारा स्थिर हो गया है। फिलहाल अभी कुछ दिनों और ऐसे ही मौसम बने रहने की संभावना है। मौसम विभाग का कहना है कि तापमान में इजाफा 12 से 15 मई के बीच होना शुरू हो जाएगा। हालांकि इस बार मई में तापमान ज्यादा जाने की संभावना नहीं है।
उधर, प्री मानसून को लेकर एक्टिविटी जून के दूसरे सप्ताह में शुरू होना। विशेषज्ञों का कहना है कि इस बार मानसून तय समय पर आने की संभावना है। दक्षिण-पूर्वी राजस्थान में बना सिस्टम पूर्वी मप्र से होकर गुजर रहा है। इस कारण से मौसम बदला है। इसका असर अभी कुछ दिनों और बना रहेगा। मौसम विभाग के अनुसार सोमवार को अधिकतम तापमान 37.6 डिग्री दर्ज किया गया है, जो सामान्य से 2 डिग्री कम रहा। न्यूनतम तापमान 22.8 डिग्री रहा। यह भी सामान्य से 3 डिग्री कम रिकॉर्ड में लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn